Արա Մանաշ

փրոՖ.Արա Մանաշ վաստակաւոր երաժշտագէտ, հասարակական գործիչ եւ Հիւսիսային Ամերիկայի Արեւմտեան թեմի  Ս. Կարապետ Մայր եկեղեցւոյ դպրաց դասի երկարամեայ խմբավար:


=== Փրոֆ. Արա Մանաշի եւ իր տիկնոջ մասին ===
Փրոֆ. Արա Մանաշի տիկինը  Անժելան ծնած է 1926 թուականի Սեպտեմբերի 6-ին Ռումանիայի Պուխարեսթ քաղաքը: Անժելայի հայրը ՝ Գրիգոր Պալճեանը եւ մայրը ՝ Սրբուհի Յակոբեան, եղած են Tekirdag or Rodosto Թեքիրտակէն կամ Ռոտոսթոյէն ՝ Թուրքիա, որ հնագոյն Բիւզանդիան է: Հայրը՝ Գրիգորը մահացաւ, երբ Անժելան 9 տարեկան էր, եւ իր աւագ քրոջ Արշալոյսի հետ կը մեծնայ մօր Սրբուհիի մօտ: Իրենց առաջին զարմիկը ՝ Վազգէն Պալճեանը, հետագային կը դառնայ Վազգեն Ա-ը ՝ Հայ առաքելական եկեղեցւոյ կաթողիկոսը 1955-1994 թուականներուն:
Անժելան միջնակարգ դպրոց աւարտած չէ, բայց ուսման մէջ եղած է միշտ գերազանց, եւ յատկապէս հմուտ հայկական բանաստեղծութիւններ արտասանելու մէջ: Տրամայի եւ բեմադրութեան հանդէպ իր սէրը տարաւ զինք թատրոն, ուր հանդիպեցաւ իր ամուսնոյն, համայնքի ճանչցուած երաժշտական ղեկավար-խմբավար Արա Մանաշին: Զոյգը ամուսնացաւ 1958 թ. Փետրուարի 14-ին: Անոնք բախտաւորուեցան որդի ՝ Վարուժան, 1959 թ. Եւ դուստր Անի, 1962 թ .:
Կոմունիստական ​​հասարակութեան մեջ ապրելու ծանր պայմանները ստիպեցին Մանաշներուն, ինչպէս եւ շատ ռումանահայեր, հեռանալ երկրէն: 1966-ին ընտանիքը տեղափոխուեցաւ Լոս Անճելըս, Քալիֆորնիա:
Արա Մանաշ երաժշտութիւն կը դասաւանդէ հայկական վարժարաններու մէջ, մինչ Անժելան քարտուղարի աշխատանք կը գտնէ Blue Cross Insurance-ի մէջ: Վարուժանն ու Անին կը յաճախեն Hollywood High  եւ երկուքն ալ կ'աւարտեն UCLA- ը:
ՓրոՖ. Արա Մանաշի տիկինը Անժելա Մանաշ կը մահանայ 26 Սեպտեմբեր 2013-ին:  ՓրոՖ. Արա Մանաշ կը մահանայ 23 Օգոստոս 2020ին։


=== Փրոֆ. Արա Մանաշի գործունէութիւնը ===
ՓրոՖ. Արա Մանաշ երկար տարիներ մեծ բծախնդրութեամբ վարած է Ս. Կարապետ Մայր եկեղեցւոյ երգչախումբի խմբավարի պաշտօնը, ինչպէս նաեւ սիրայօժար կերպով՝ Համազգայինի Լոս Անճելըսի «Գուսան» երգչախումբի խմբավարութիւնը, մեծ դեր ունենալով երգչախումբի հիմնադրութեան մէջ եւս։ Երկար տարիներ պաշտօնավարած է Քալիֆորնիոյ Ռոզ եւ Ալեք Փիլիպոս Ազգային երկրորդական վարժարանին մէջ՝ իբրեւ երաժշտութեան պատասխանատու ուսուցիչ. գործունեայ անդամ եղած է նաեւ «ՐաՖՖի» Ռումանահայ միութեան։


=== Կլէնտէյլի «Համազգային»ի «Յովհաննէս Թումանեան» Մասնաճիւղը Հիմնադրութեան 30ամեակ ===
«Գուսան» երգչախումբը իր գոյութիւնը շարունակած էր Կլէնտէյլի «Համազգային»ի «Յովհաննէս Թումանեան» Մասնաճիւղի հովանաւորութեամբ եւ փրոֆ. Արա Մանաշի ղեկավարութեամբ :


== Պարգեւներ ==
1 Սեպտեմբեր 2004-ին, «Համազգային Հայ Կրթական եւ Մշակութային Միութիւն»ը շքանշանին արժանացած է Փրոֆ. Արա Մանաշ տասնամեակներ շարունակ Համազգայինի ճամբով հայ երաժշտութեան իր ծառայութեան համար :
11 Հոկտեմբեր 2004ին, առ ի գնահատանք տասնամեակներու նուիրեալ իր ծառայութեան եւ ազգանուէր գործունէութեան՝ արժանացած է Մեծի Տանն Կիլիկիոյ կաթողիկոսութեան «Ս. Մեսրոպ Մաշտոց» շքանշանին, Արամ Ա. վեհափառ հայրապետին կողմէ, ձեռամբ բարեջան առաջնոր Մուշեղ արք. Մարտիրոսեանի։
20 Հոկտեմբեր 2016ին, «Ծառայութեան Տարուան» առիթով,Հոլիվուտի Սուրբ Կարապետ Մայր Եկեղեցւոյ Հովիւն ու Հոգաբարձութիւնը ազնիւ գաղափարը յղացած էին մեծարանքի երեկոյ մը կազմակերպելու, ի պատիւ՝ Ս. Կարապետ Եկեղեցեւոյ ընտանիքի, Ռոզ եւ Ալէք Փիլիպոս Ազգային Վարժարանի, «Գարեգին Նժդեհ» Կոմիտէութեան, Ռաֆֆի Ռումանահայ Մշակութային եւ Հայրենակցական Միութեան, Հ.Մ.Ը.Մ.ի եւ Հ.Օ.Մ.ի, Կիրակնօրեայի, Երգչախումբի եւ Եկեղեցւոյ Տիկնանց Միութեան երկար տարիներ ծառայութիւն մատուցած նուիրեալներուն:Մեծարեալները ստացան գնահատանքի յուշատախտակներ։ Բարեխնամ Առաջնորդ Բարձր. Տ. Մուշեղ Ս. Արք. ՄարտիրոսեանՀայրը անձամբ յանձնեց Փրոֆ. Արա Մանաշի գնահատանքի յուշատախտակը, առ ի գնահատանք անոր երկար տարիներու անխոնջ ծառայութեան :


== Աղբիւրներ ==
Հայրենիք օրաթերթ 17 Դեկտեմբեր 1969 «Ռաֆֆի» Միութեան «Գուսան» Երգչախումբը Աննախընթաց Համերգ մը